
  באמצעות דוא"ל
א.ג.נ.,
הנדון:  אוריאל יצחק רייכמן, ת"ז 207321951, מ"א 8340505
בשם מרשי שבנדון, הריני לפנות כדלקמן:
1. מרשי התגייס עם פרופיל 97 לתפקיד לוחם בחטיבת כפיר.
2. במהלך שבוע "מלחמה" הוקפצו החיילים באחד הלילות ונדרשו ליטול עימם את כל הציוד ולבצע פעילות פיזית המתבצעת בתרגילים/אימונים מסוג זה.
3. במהלכה של ההקפצה נדרש מרשי לשאת את האלונקה כשעליה שכוב חייל בשם יוסי. כן, נדרש מרשי לשאת גם את תיקו של יוסי וכך הלך מרשי ויתר כיתתו לאורך השטח כשמרשי סוחב את האלונקה ואת תיקו של יוסי כאמור.
4. בזמן ההליכה תוך כדי שהוא נושא את האלונקה את הציוד של יוסי החל מרשי לחוש בכאב עז, הוא הפיל את הציוד של יוסי, ביקש שיורידו את האלונקה והחל להיאנק מכאב כשהוא מקופל על הארץ. 
5. לאחר האירוע החל מרשי לסבול מכאבים בצוואר, בגב ובידיים ומשלא חלפו ואף החמירו פנה לקבלת טיפול רפואי. בתחילה נבדק ע"י חובש והופנה לבדיקת רופא אשר הפנה אותו לבדיקת אורתופד, לביצוע טיפולי פיזיותרפיה, טיפול תרופתי לשיכוך כאב ופטור מפעילות ידנית למשך 7 ימים.
6. הכאבים וההגבלה בתנועות הצוואר והגב החמירו כמו גם החולשה בידיים והוא הופנה להמשך טיפול וביצוע בדיקות הדמיה.
7. בדיקת הדמיה אשר כוונה לעמ"ש צווארי הדגימה נזק בגובה D1-C7 עם לחץ על השק והוחלט על מתן פטורים, הפניה למומחה עמ"ש והפניה לביצוע בדיקת EMG.
8. מחמת מצבו הוחלט להורידו מלוחמה, הפרופיל הורד והוא נשלח לקורס מש"קי ת"ש.
9. מאז סובל מרשי מכאבים והגבלה בתנועות הצוואר והגב, מהקרנת הכאבים לגפיים העליונות הוא נזקק לקבלת טיפול רפואי ויזקק לו גם בעתיד.
*רצ"ב תעודות רפואיות.
10. על כן, אודה לעיונכם וטיפולכם המסור בתביעת מרשי וזימונו לועדה רפואית לצורך קביעת נכותו.
*רצ"ב יפוי כח וטופס וס"ר חתומים ע"י מרשי.

